KUD Idijoti

**КUD Idijoti** su bili punk sastav iz Pule. Osnovao ih je gitarist i frоntmen sastava Sаlе Vеrudа 2. veljače 1981. godine u Puli.

## Povijest sastava

KUD Idijoti su osnovani 2. veljače 1981. Širu popularnost su stekli 1987., nakon što su pobijedili na Omladinskom festivalu u Subotici u konkurenciji 300-injak sastava, nakon čega kreću s nastupima u Švicarskoj, Njemačkoj, Mađarskoj i Italiji. Upravo u Italiji, u Reggiu Calabriji na festivalu mediteranskih zemalja je gotovo došlo do međunarodnog incidenta, nakon što su "karabinjeri" (talijanski policajci) prekinuli izvođenje pjesme "Bandiera rossa".

Svoj prvi album, *[[Bolivia R'N'R]]*, kompilaciju prva tri singla, te tri dotad neobjavljene pjesme, objavljuju u siječnju 1990. za nezavisnu njemačku izadavačku kuću "Incognito Records". Već u svibnju iste godine, objavljuju i idući album *[[Mi smo ovdje samo zbog para]]*, koji je i do danas ostao njihov najprodavaniji. Zbog raspada SFRJ, nakratko je odgođeno objavljivanje njihovog trećeg albuma *[[Glupost je neuništiva]]*, koji na kraju izdat 1992. Iduće godine objavljuju album *[[Tako je govorio Zaratusta]]*, koji je ujedno bio i njihov prvi album objavljen na CD-u. Na njemu se našla jedna od najpoznatijih pjesama KUD Idijota, "Za tebe", kao i "O Bella Ciao".
 
Godine 1994. sastav je krenuo na turneju po Njemačkoj, Švicarskoj i Makedoniji, te su nastupali i na EuroWoodstocku u Budimpešti. Posebno se izdvaja i koncert 10. listopada iste godine u ljubljanskoj dvorani
Tivoli, na kojem su KUD Idijoti svirali kao predgrupa slavnim Ramonesima.

Iduće godine objavljuju CD *[[Istra ti materina]]* u suradnji sa pulskim sastavom Gori Ussi Winnetou. Odmah po objavljivanju albuma, Radio Pazin je zabranio njegovo izvođenje zbog pjesme "Turbo cattolico" u kojoj se spominje pazinski inkvizitor. Sastavu, koji je i prije bio zabranjivan i cenzuriran, ista stvar se dogodila i nakon intervjua u tjedniku "Feral Tribune", nakon čega su zabranjeni na Radio Puli, te regionalnom dnevniku "Glasu Istre".

Unatoč tome, sastav 1995. objavljuje album *[[Megapunk]]*, a godinu kasnije i EP *Fuck*. *Megapunk* i *Fuck* su osim domaćih pozitivnih recenzija, dobili dobre kritike i u američkom "MR'n'R"-u, te njemačkom Oxu. Početkom 1997. sastav potpisuje za diskografsku kuću Dancing Bear, te objavljuju album *[[Cijena ponosa]]*. Krajem 1999. objavljuju *Gratis hits live*, album s nastupa u pulskom klubu Uljanik, povodom svog 18. rođendana. KUD Idijoti su ostali popularni i u ostalim bivšim zemljama Jugoslavije, te su nastupali u Beogradu, Novom Sadu, te Skoplju.

*[[Remek-djelo]]*, svoj zasada posljednji album, KUD Idijoti su objavili 2001., a za pjesmu "Baj baj bejbe" je snimljen i videospot. Također, u sklopu promocije albuma, sastav je krenuo na turneju.

Osim s Francijem Blaškovićem, članovi sastava su surađivali i s Perom Lovšinom, pjevačem slovenskog punk sastava Pankrti, Šajetom i Hladnim pivom

Godine 2011., pjevaču Branku Črncu "Tusti" dijagnosticiran je rak pluća i grla, te sastav objavljuje da prestaje s aktivnim radom. Održano je nekoliko humanitarnih koncerata kojima su se prikupljala sredstva za pomoć u liječenju, međutim Tusta je od posljedica bolesti umro 14. listopada 2012. u 57-oj godini života.

Par dana nakon njegove smrti gitarist i osnivač KUD Idijota Sale Veruda izjavljuje kako sa Tustom umiru i KUD Idijoti te kako nikakvih promjena sastava neće biti, već da sastav definitivno prestaje postojati.

## Diskografija

* *[[Legendarni u živo]]* (uživo, 1986.)
* *Bolje izdati ploču nego prijatelja* (EP, 1987.)
* *Lutke na koncu* (EP, 1987.)
* *Hoćemo cenzuru* (EP, 1988.)
* *[[Live in Biel]]* (uživo, 1988.)
* *[[Bolivia R'N'R]]* (1989.)
* *[[Mi smo ovdje samo zbog para]]* (1990.)
* *Đuro was sold out* (video, 1991.)
* *[[Glupost je neuništiva]]* (1992.)
* *[[Tako je govorio Zaratusta]]* (1993.)
* *[[Istra ti materina]]* (1995.)
* *[[Megapunk]]* (1995.)
* *Fuck* (EP, 1996.)
* *[[Single collection vol 1]]* (kompilacija, 1997.)
* *[[Cijena ponosa]]* (1997.)
* *[[Gratis hits live!]]* (uživo, 1999.)
* *[[Remek-djelo]]* (2001.)

## Reference

## Vanjske veze

* Službena stranica